ການເລືອກຕັ້ງສະມາຊິກສະພາແຫ່ງຊາດ ແລະ ສະມາຊິກສະພາປະຊາຊົນແຂວງ ແມ່ນສິດ ໜ້າທີ່ ແລະ ພັນທະອັນມີກຽດຂອງພົນລະເມືອງລາວ
ໂດຍ:ວັນໄຊ ຕະວິນຍານ ດັງທີ່ຮູ້ຈັກກັນດີແລ້ວວ່າ:ລັດເຮົາແມ່ນລັດຂອງປະຊາຊົນ,ໂດຍປະຊາຊົນແລະ ເພື່ອຜົນປະໂຫຽດຂອງປະຊາຊົນ.ຕະຫລອດໄລຍະ 40 ປີຜ່ານມາ,ພາຍໃຕ້ການນໍາພາຂອງພັກປະຊາຊົນປະຕິວັດລາວ.ປະຊາຊົນລາວບັນດາເຜົ່າໄດ້ສາມັກຄີເປັນຈິດນຶ່ງໃຈດຽວກັນ ເດັດດ່ຽວເສຍສະຫລະສູ້ຊົນຜ່ານຜ່າຄວາມຫຍຸ້ງຍາກນາໆປະການ ນໍາໃຊ້ຄວາມຮູ້ຄວາມສາມາດປະກອບສ່ວນປະຕິບັດພາລະກິດປົກປັກຮັກສາແລະ ສ້າງສາພັດທະນາປະເທດຊາດ,ຫ້າວຫັນປະຕິບັດແນວທາງປ່ຽນແປງໃໝ່ຂອງພັກ ຈຶ່ງເຮັດໃຫ້ເສດຖະກິດມີຜົນສໍາເລັດໃນຫລາຍດ້ານ ປະເທດເຮົາຈຶ່ງຮັ່ງມີເຕີບໃຫ່ຍເຂັ້ມແຂງຂື້ນເລື້ອຍມາ. ສິ່ງສໍາຄັນອີກຢ່າງນຶ່ງ,ປະຊາຊົນລາວບັນດາເຜົ່າໃນຂອບເຂດທົ່ວປະເທດໄດ້ປະກອບສ່ວນຢ່າງຈິງຈັງໃນການບູລະນະລະບອບປະຊາທິປະໄຕປະຊາຊົນໃຫ້ມີຄວາມໜັກແໜ້ນເຂັ້ມແຂງ ແລະ ໜັ້ນຄົງ.ນັບຕັ້ງແຕ່ໄດ້ສະຖາປະນາລະບອບໃໝ່ມານີ້,ປະຊາຊົນລາວບັນດາເຜົ່າໄດ້ໃຊ້ສິດໃນການເລືອກຕັ້ງສະມາຊິກສະພາແຫ່ງຊາດມາເປັນຕົວແທນຂອງຕົນໄດ້ເຈັດຊຸດແລ້ວ.ປັດຈຸບັນ,ທົ່ວປະເທດກໍາລັງກະກຽມເລືອກຕັ້ງສະມາຊິກສະພາແຫ່ງຊາດຊຸດທີແປດ,ແລະສະມາຊິກສະພາປະຊາຊົນແຂວງ,ນະຄອນຫລວງທີ່ຈະຈັດຂື້ນໃນວັນທີ 20 ມີນາທີ່ຈະມາເຖິງນີ້.ສະນັ້ນ, ປະຊາຊົນບັນດາເຜົ່າ ທຸກຊັ້ນຄົນນັບແຕ່ອາຍຸ 18 ປີຂື້ນໄປ […]Read more